CELEX: 62010TN0074
Language: el
Date: 2010-02-16 00:00:00
Title: Υπόθεση T-74/10: Προσφυγή της 16ης Φεβρουαρίου 2010 — Flaco Geräte κατά ΓΕΕΑ — Delgado Sánchez (FLACO)

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/64
            
         Προσφυγή της 16ης Φεβρουαρίου 2010 — Flaco Geräte κατά ΓΕΕΑ — Delgado Sánchez (FLACO)
   (Υπόθεση T-74/10)
   2010/C 100/94
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Flaco Geräte GmbH (Gütersloh, Γερμανία) (εκπρόσωπος: M. Wirtz, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Jesús Delgado Sánchez (Socuellamos, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 23ης Νοεμβρίου 2009 στην υπόθεση R 86/2009-2 και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «FLACO», για προϊόντα των κλάσεων 7, 8, 9 και 11
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το ισπανικό καταχωρισθέν σήμα «FLACO», για προϊόντα της κλάσεως 7
   
      Απόφαση του τμήματος ανακοπών: Απορρίπτει εν μέρει την αίτηση καταχωρίσεως κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, του κανονισμού 207/2009 του Συμβουλίου, καθόσον το τμήμα προσφυγών εσφαλμένως έλαβε υπόψη του λάθος μετάφραση των προϊόντων που καλύπτονται από το σήμα που αναφέρεται στη διαδικασία ανακοπής· παράβαση του άρθρου 42, παράγραφοι 2 και 3, του κανονισμού 207/2009 του Συμβουλίου, καθόσον το τμήμα προσφυγών δεν έλαβε υπόψη του τον λόγο ακυρώσεως που προέβαλε η προσφεύγουσα περί μη χρήσεως του εν λόγω σήματος.